open-index/open-wikipedia-markdown huggingface dataset:
Yuki Kawamura

**Jukis Kavamura** (, g. ) – Japonijos krepšininkas, žaidžiantis NBA lygoje besivaržančioje Čikagos „Bulls“ komandoje. Atstovauja Japonijai nacionalinėje rinktinėje. Jo ūgis 173 cm, todėl šiuo metu jis yra žemiausias NBA žaidėjas.

## Profesionali karjera

### „San-en NeoPhoenix“ (2020 m.)
Būdamas vidurinės mokyklos moksleivis, Kavamura 2020 m. sausio mėn. pradėjo karjerą „San-en NeoPhoenix“ komandoje turėdamas „specialaus žaidėjo“ statusą. Pirmosiose rungtynėse tapo jauniausiu žaidėju B.League krepšinio lygos istorijoje – jam buvo vos 18 metų, vėliau tapo ir jauniausiu žaidėju, įmetusiu į krepšį.

### Jokohamos „B-Corsairs“ (2020–2024 m.)
Tarpsezonio metu persikėlė į Jokohamos „B-Corsairs“ klubą. Įstojęs į Tokajaus universitetą, 2022–2023 m. sezono pradžioje jį paliko, kad taptų profesionaliu žaidėju. Prisijungęs prie Jokohamos klubo jo karjera pasiekė aukštesnį lygį: Jis laimėjo lygos MVP apdovanojimą, tapo metų naujoku ir pateko į geriausiųjų lygos krepšininkų penketuką.

### Memfio „Grizzlies“ (2024–2025 m.)
2024 m. rugsėjo 6 d. pasirašė sutartį su NBA klubu Memfio „Grizzlies“. Spalio 19 d. jo treniruočių stovyklos sutartis buvo pakeista į dvipusę. 2024 m. spalio 14 d. Kavamura pagerino NBA karjeros rezultatyvumo rekordą pelnydamas 10 taškų, taip pat atliko 7 rezultatyvius perdavimus 120:116 pergalėje prieš Indianos „Pacers“ komandą.

### Čikagos „Bulls“ (2025–dabar)
Kavamura prisijungė prie Čikagos „Bulls“ ekipos sudėties 2025 m. NBA vasaros lygoje. 2025 m. liepos 19 d. su „Bulls“ sudarė dvipusę sutartį.

## Nacionalinė rinktinė
2022 m. liepą debiutavo nacionalinėje rinktinė ir 2023 m. pasaulio krepšinio čempionato atrankos rungtynėse su Taivanu pelnė 8 taškus ir perėmė 5 kamuolius.

2023 m. pasaulio krepšinio čempionate Japonijai pavyko iškovoti pergalę prieš Suomiją, o Kavamura ketvirtajame ketvirtyje pelnė 15 taškų ir padėjo iškovoti pirmąją Japonijos pergalę prieš Europos komandą.

2024 m. vasaros olimpinėse žaidynėse pelnė 29 taškus, atkovojo 7 kamuolius ir atliko 6 rezultatyvius perdavimus per pralaimėjimą prieš Prancūzijos rinktinę. Kavamura tapo trečiuoju krepšininku po Kevin Durant ir Luol Deng olimpinių žaidynių istorijoje, kuriam per rungtynes pavyko pelnyti daugiau nei 25 taškus, atkovoti daugiau nei 5 kamuolius ir atlikti daugiau nei 5 rezultatyvius perdavimus.
## Apdovanojimai ir pasiekimai

### B.League
* B.League MVP (2023 m.)
* B.League metų naujokas (2023 m.)
* B.League rezultatyvių perdavimų lyderis (2024 m.)
* B.League geriausių žaidėjų penketukas (2023 m.)
## Išnašos

## Nuorodos
* Yuki Kawamura profilis „Proballers“
Ibanų kalba

**Ibanų kalba** (*jaku iban*) – austroneziečių šeimos, malajų-polineziečių pogrupio kalba, vartojama ibanų, gyvenančių Borneo salos šiaurės rytinėje dalyje. Kalbančiųjų skaičius – apie 2,5 mln. žmonių (2019 m.). Vartojama daugiausia Malaizijos Saravako valstijoje taip pat Sabaho valstijos Tavau rajone, Indonezijos Vakarų Kalimantano valstijos šiaurėje bei centre ir centriniuose Brunėjaus rajonuose. Saravake ibanų kalba tapusi koinė tipo kalba – tarme, kuria susišneka įvairios krašto tautos.

Ibanų kalba užrašoma lotynišku raidynu, tačiau 1947–1962 m. Dungingas Anakas Gungu sukūrė Dungingo raštą ibanų kalbai. Tačiau jis naudojamas retai.

Ibanų kalba paplito su ibanų migracija į dabartinę Malaiziją. XIX a. vid., britų valdymo metais, ši kalba išpopuliarėjo. Dabar ši kalba mokoma mokyklose, leidžiama spauda, literatūra, kuriama muzika. Ibanų kalba laikomos pamaldos ibanų bažnyčiose. Šios kalbos šūkiai naudojami Saravako politikoje, sporte.

## Šaltiniai
Klivlando Rebels

**Klivlando „Rebels“** () – Amerikos krepšinio asociacijos (BAA) krepšinio klubas, veikęs Klivlande 1946–1947 m.

## Klubo istorija
Klubas gyvavo tik vienerius metus, pirmąjį Amerikos krepšinio asociacijos (šiuolaikinės NBA pirmtakės) sezoną. Vienintelį savo sezoną, prieš nutraukdama veiklą, komanda baigė 30–30 rezultatu, užėmė trečiąją vietą Vakarų divizione ir pirmajame atkrintamųjų varžybų etape 2–1 pralaimėjo Niujorko „Knickerbockers“ komandai. „Rebels“ gretose rungtyniavo kelios to meto krepšinio žvaigždės – Ed Sadowski ir Ken Sailors. Po to, kai klubas nustojo egzistuoti, Klivlandas nebeturėjo krepšinio komandos, kol 1970 m. prie NBA prisijungė Klivlando „Cavaliers“.
## Sezonai

## Žaidėjai
Toliau išvardyti visi Klivlando „Rebels“ žaidėjai.

* Frank Baumholtz
* Leon Brown
* Ken Corley
* Ned Endress
* Bob Faught
* Kleggie Hermsen
* Pete Lalich
* Hank Lefkowitz
* Leo Mogus
* George Nostrand
* Mel Riebe
* Irv Rothenberg
* Ed Sadowski
* Ken Sailors
* Ben Scharnus
* Dick Schulz
* Nick Shaback
* Ray Wertis

## Treneriai

* Roy Clifford
* Dutch Dehnert

## Arenos
* Cleveland Arena (1946–1947 m.)
## Išnašos
FC Nzidane

**Football Club Nzidane** arba trumpiau vadinamas **N`Zeidane** bei **FC N'Zidane**, o trumpai vadinamas **Nzidane** – Mauritanijos futbolo klubas  iš Ataro, rungtyniaujantis aukščiausioje lygoje.

## Istorija
Klubas įkurtas Atare. Nuo 2024–2025 m. sezono rungtyniavo Mauritanijos Superlygoje.

## Titulai
*  **[[Mauritanijos futbolo lyga|Aukščiausioji lyga]] (0)**: 
::  **Čempionai**: 
*  **Mauritanijos taurės turnyras (0)**: 
::  **Nugalėtojai**: 
*  **Mauritanijos Supertaurė (0)**:
::  **Nugalėtojai**:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja tradicine apranga.

## Garsesni žaidėjai
; Klubo žaidėjai, atstovavę Mauritanijos nacionalinei rinktinei.
*  

## Išnašos

## Nuorodos
* Oficiali klubo svetainė
* SOCCERWAY 
* FLASHSCORE
* [Transfermarkt]
* Globalsportarchive
Bitkalniai

**Bitkalniais** vadintos Karaliaučiaus krašto gyvenvietės:
* Bitkalniai (Dalnejė),
* Bitkalniai (Naujoji Žiznė).
La Cure Waves SC

**La Cure Waves Sporting Club**, o trumpiau vadinamas **La Cure Waves** – Mauricijaus futbolo klubas, įsikūręs Port Luiso.

## Istorija
1966 m. įkurtas klubas. 2022–2023 m. sezone žaidė Antrame divizione (III pakopa) ir tapo nugalėtojais. 2023–2024 m. sezone rungtyniavo Pirmame divizione, visose rungtynėse iškovojo pergales ir tapo lygos nugalėtojais. Po sezono buvo perkelti į pajėgiausią divizioną. 

Nuo 2024–2025 m. sezono rungtyniavo aukščiausioje šalies lygoje.

## Pasiekimai
;  **[[Mauritian Premier League]]:**
*  **Čempionai**: 
;  **[[Mauricijaus futbolo taurė]]:**
*  **Nugalėtojai** 
;  **Respublikos taurė:** 
*  **Nugalėtojai**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai

## Garsesni žaidėjai
; Žaidėjai, atstovavę nacionalinei rinktinei.
*  Damien Balisson, gynėjas;

## Išnašos

## Nuorodos
* **Oficiali klubo svetainė**
* facebook paskyra
* SOCCERWAY
* FLASHSCORE 
* [ Transfermarkt]
* Globalsportsarchive
Bighornas

**Bighornas** () – upė Jungtinėse Amerikos Valstijose, Vajominge ir Montanoje; Jeloustouno dešinysis intakas (Misūrio baseinas). Prasideda kaip Vind Riveris šiaurės vakarų Vajominge, Uolinių kalnų Vind Riverio ir Absarokos kalnagūbriuose. Aukštupyje teka kalnais į pietryčius, kol pasiekia žemumas vidurio vakarų Vajominge. Toliau upė pasuka į šiaurę ir tekėdama per Oul Kriko kalnus sudaro vaizdingą Vind Riverio kanjoną. Ištekėjusi iš kanjono upė toliau vadinama Bighornu, teka į šiaurę per Big Horno baseiną. Patekusi į Montaną pasuka į šiaurės rytus, sudaro Bighorno kanjoną, kuris skrodžia Žemutinio Bighorno baseiną. Ties Bighorno gyvenviete įteka į Jeloustouną.

Didžiausi intakai: Greibulis, Šošonų upė (kairieji), Nouvudas, Mažasis Bighornas (dešinieji).

Ties Rivertonu ir Bighornu upės vanduo naudojamas drėkinimui. Šiaurinėje Vind Riverio kanjono dalyje patvenkta Boizerio užtvanka.

Pagrindiniai miestai prie Bighorno – Rivertonas, Termopolis, Hardinas. Prie upės yra Vind Riverio ir Krou indėnų rezervacijos. Aplink Bighorno kanjoną sudaryta Bighorno kanjono nacionalinė poilsinė teritorija.

Upės pavadinimas *Bighorn River* („snieginių avinų upė“) kilęs išvertus indėniškus pavadinimus – krou upę vadina *Iisaxpúatahcheeaashisee* („didžiųjų snieginių avinų upė“), o grovantrai *ʔɔ́tééíníícááh* („laukinių avinų upė“).


Big horn river canyon.jpg|Upė Bighorno kanjone
Wind River.jpg|Vind Riveris
Wind river canyon (4213566149).jpg|Vind Riverio kanjonas


## Šaltiniai
Pointe-aux-Sables Mates SC

**Pointe-aux-Sables Mates Sporting Club**, o trumpiau vadinamas **Pointe-aux-Sables Mates** – Mauricijaus futbolo klubas, įsikūręs Port Luiso. Kartais vadinamas **PAS Mates SC**.

## Istorija
1983 m. įkurtas klubas. Žinoma, kad nuo 2000–2001 m. žaidė Pirmame divizione (II pakopa). 2004–2005 m. sezone tapo Pirmojo diviziono nugalėtojais. Nuo 2005–2006 m. rungtyniavo aukščiausioje lygoje. 2011–2012 m. sezone Premjer lygoje liko devinti ir iškrito į žemesnį divizioną. Nuo 2012–2013 m. žaidė Pirmame divizione (II). 2023–2024 m. sezone Pirmame divizione užėmė antrąją vietą ir pateko į Premjer lygą.

Nuo 2024–2025 m. sezono rungtyniavo aukščiausioje šalies lygoje.

## Pasiekimai
;  **[[Mauritian Premier League]]:**
*  **Čempionai:** 
;  **[[Mauricijaus futbolo taurė]]:**
*  **Nugalėtojai:** 
;  **Respublikos taurė:** 
*  **Nugalėtojai:**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai

## Garsesni žaidėjai
; Žaidėjai, atstovavę nacionalinei rinktinei.
*  Didier Legrand, gynėjas;
*  Linley Rita, saugas;

## Išnašos

## Nuorodos
* **Oficiali klubo svetainė**
* SOCCERWAY 
* FLASHSCORE 
* Transfermarkt
* Globalsportsarchive
Tongas (upė)

**Tongas** () – upė Jungtinėse Amerikos Valstijose, Vajominge ir Montanoje; Jeloustouno dešinysis intakas (Misūrio baseinas). Prasideda rytiniuose Bighorno kalnų šlaituose, į vakarus nuo Šeridano miesto. Teka šiaurės vakarų kryptimi – pradžioje kalnais (2400–3000 m aukštyje), toliau uolynais ir žemkalniais, galiausiai – siauru slėniu, apsuptu terasų ir aukštų skardžių. Įteka į Jeloustouną ties Mails Sičiu.

Pietų Montanoje upė patvenkta, sudarytas Tongo upės tvenkinys. Upės vanduo naudojamas drėkinimui. Kairiajame Tongo krante yra Šiaurės šajenų indėnų rezervacija, ryčiau – Kasterio nacionalinis miškas. Pagrindinės gyvenvietės prie upės – Rančesteris, Ašlandas, Mails Sitis.

Upės pavadinimas *Tongue River* („liežuvio upė“) atsirado išvertus tą patį reiškiantį šajenišką vandenvardį *vetanoveo’he*.

## Šaltiniai
Pauderis

**Pauderis** () – upė Jungtinėse Amerikos Valstijose, Vajominge ir Montanoje; Jeloustouno dešinysis intakas (Misūrio baseinas). Prasideda Bighorno kalnų pašlaitėse, teka į šiaurę. Įteka į Jeloustouną netoli Terio miesto.

Didžiausi intakai: Mažasis Pauderis (dešinysis), Kreizi Vuman Krikas (kairysis).

Teka retais gyvenamomis vietomis. Pagrindinė gyvenvietė prie Pauderio – Brodusas.

Upės pavadinimas *Powder River* („dulkių upė“ ar „miltelių upė“) atsirado išvertus upės pavadinimus indėnų kalbomis; toks pavadinimas suteiktas pagal smulkų pakrančių smėlį.

## Šaltiniai
Maselšelis

**Maselšelis** () – upė Jungtinėse Amerikos Valstijose, Montanoje; Misūrio dešinysis intakas. Prasideda keliomis šakomis Kreizio kalnuose, Migerio apygardoje, Helenos-Liuiso ir Klarko nacionaliniame miške. Teka į rytus, žemupyje pasuka į šiaurę. Įteka į Misūrį (Fort Peko tvenkinį) Garfildo apygardoje.

Didžiausias intakas: Boks Elder Krikas (kairysis).

Pagrindinės gyvenvietės prie Maselšelio – Harlautonas ir Raundapas.

Upei tokį pavadinimą („moliuskų kriauklių upė“) 1805 m. suteikė keliautojai M. Liuisas ir V. Klarkas, nes pakrantėse rado daug gėlavandenių moliuskų.

## Šaltiniai
Marajasas

**Marajasas** () – upė Jungtinėse Amerikos Valstijose, šiaurės vakarų Montanoje; Misūrio dešinysis intakas. Prasideda Gleišerio apygardoje keliomis ištakomis (Kat Bank Krikas, Diupujer Krikas, Birč Krikas, Tiu Medisinas). Teka į rytus, žemupyje pasuka į šiaurę. Teka daugiausia į rytus. Įteka į Misūrį ties Lomos gyvenviete.

Didžiausias intakas – Titonas (dešinysis).

Upės žemupyje sudarytas Elvelio tvenkinys (įrengta Taiberio užtvanka), naudojamas drėkinimui ir poilsinėms reikmėms. Aukštupyje sudarytas Juodakojų indėnų rezervatas.

1804 m. upei tokį pavadinimą suteikė keliautojas Meriveteris Liuisas, pavadinęs ją savo pusseserės Marijos Vud garbei. 1806 m. keliautojas ištyrinėjo upę ir pasiekė Kat Banko baseiną. 1870 m. prie Marajaso įvyko žudynės, kurių metu JAV kariai nužudė 173 juodakojų indėnus (daugiausia moteris, vaikus ir senolius).

## Šaltiniai
Raja Beni Mellal

**„Raja Beni Mellal“ klubas**, o angliškuose šaltiniuose žinomas kaip **Raja Beni Mellal**, o trumpai tiesiog **Raja** – Maroko futbolo klubas, įsikūręs Beni Melalio.

## Istorija
Klubas įkurtas 1956 m. Rungtyniavo aukščiausioje lygoje – Botola. 1973–1974 m. sezone tapo šalies čempionais. Vėlesniais metais iškrito į Antrą lygą (II pakopa).

2019–2020 m. sezoną praleido Botola lygoje, tačiau tarp šešiolikos dalyvių liko paskutiniai ir iškrito į žemesnį divizioną.

Nuo 2020–2021 m. sezono žaidė Antroje lygoje.

## Pasiekimai
;  **[[Botola]]:**
* **Čempionai (1)**: 1973–1974 m.
;  **Maroko futbolo taurė**
* **Nugalėtojai (0)**:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Maroko nacionalinei rinktinei
*  Yassine Salhi, puolėjas;
*  Abdessalam Benjelloun, gynėjas;
; Užsieniečiai
*  Abdoul Abass Guiro, atraminis saugas;
*  Gbagnon Badie, saugas;

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Titonas (upė)

**Titonas** () – upė Jungtinėse Amerikos Valstijose, šiaurės vakarų Montanoje; Marajaso dešinysis intakas (Misūrio baseinas). Prasideda Uoliniuose kalnuose, Liuiso kalnagūbrio pietinėje dalyje. Vinguriuoja rytų kryptimi. Įteka į Marajasą 5 km nuo jo santakos su Misūriu, į šiaurės rytus nuo Fort Bentono.

Pagrindiniai intakai: Dip Krikas, Madi Krikas.

Didžiausia gyvenvietė prie Titono – Šotas.

## Šaltiniai
Sanas (JAV upė)

**Sanas** arba **San Riveris** ( „saulės upė“) dar žinomas kaip **Medisinas** (*Medicine River* „gydančioji upė“) – upė Jungtinėse Amerikos Valstijose, šiaurės vakarų Montanoje; Misūrio kairysis intakas. Prasideda Uoliniuose kalnuose, Liuiso kalnagūbryje, Flathedo nacionaliniame miške. Teka į pietryčius. Įteka į Misūrį Greit Folse.

Upės vanduo naudojamas drėkinimui, įrengti trys tvenkiniai – Gibsono, Piškano ir Vilou Kriko.

Prie Sano tėra kelios nedidelės gyvenvietės – Simsas, San Riveris ir Vonas.

## Šaltiniai
Klark Forkas

**Klark Forkas** () arba **Klarkas, Klarksas** (*Clark River, Clark’s River*) – upė Jungtinėse Amerikos Valstijose, vakarų Montanoje ir šiaurės Aidahe; priklauso Kolambijos baseinui. Prasideda Uoliniuose kalnuose, netoli Bjuto gyvenvietės Silver Bou Kriko vardu. Teka į šiaurę, šiaurės vakarus. Aidahe įteka į Pond Orėjaus ežerą, iš kurio ištekėjusi vadinama Pond Orėjumi, ir įteka į Kolambiją.

Didžiausi intakai: Blakfutas, Flathedas (dešinieji), Biterutas, Sent Ridžisas (kairieji).

Klark Forkas ir jo intakai teka ilgomis, siauromis vagomis, kurias iš visų pusių riboja kalnai. Biteruto ir Flathedo slėniuose vykdomas intensyvus drėkinimas. Aplinkiniai kalnai pasižymi vaizdingais kraštovaizdžiais, naudingųjų iškasenų gausa. Klark Forke įrengtos kelios užtvankos.

Pagrindiniai miestai prie upės: Bjutas (prie Silver Bou Kriko ištakos), Dramondas, Mizula, Tompson Folsas.

Upė pavadinta keliautojo Viljamo Klarko garbei.

## Šaltiniai
Brandviečiai

**Brandviečiai** (, nuo 1938 m. *Branden*) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 15 km į pietryčius nuo Ragainės ir 3 km į vakarus nuo Būdviečių.

## Istorija

Vietovardis kilęs iš pavardės *Branda*, *Brandys*.

Anksčiau vadinti ir Mažaisiais Antnaujininkais (*Klein Antnaujenincken*). Po 1709–1711 m. didžiojo maro ir bado Brandviečiai tapo zalcburgiečių kolonija: 1736 m. kaime gyveno vien 8 zalcburgiečių šeimos. 1785 m. Brandviečiai (*Brandtwehten*), arba Mažieji Antnaujininkai, buvo Gerskulių valsčiaus karališkasis valstiečių kaimas su 8 ugniakurais (gyvenamaisiais pastatais), 1821 m. – kaimas-kolonija su 30 gyventojų, 1846 m. – 8 sodybų kaimas-kolonija su 62 gyventojais. Tikintieji priklausė Būdviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Lenkviečių valsčių, 1909–1945 m. buvo Būdviečių valsčiaus sudėtyje. 1894 m. per kaimą nutiestas Tilžės–Stalupėnų geležinkelis. 1905 m. Brandviečiuose buvo 4 sodybos, gyveno 57 žmonės, visi vokiečiai; kaimas valdė 165 ha žemės. 1930 m. prijungti prie Naujininkų. Po Antrojo pasaulinio karo ar vėliau sovietmečiu išnyko. 2010 m. šalia buvusio kaimo pradėta statyti Baltijos atominė elektrinė.

## Gyventojai

## Šaltiniai
Arsenal de Talents Sportif Koro

**Arsenal de Talents Sportif Koro**, o trumpiau vadinamas **Arsenal** arba **ATS Koro** – Malio futbolo klubas, įsikūręs Koro mieste.

## Istorija
2023–2024 m. sezone tarp šešiolikos dalyvių liko tryliktoje vietoje ir iškrito į žemesnį divizioną.

## Pasiekimai
;  **[[Malio futbolo lyga|Aukščiausioji lyga]]: 0**
*  **Čempionai**: 
;  **[[Malio futbolo taurė]]: 0**
*  **Nugalėtojai**: 
;  **Malio Supertaurė: 0** 
*  **Nugalėtojai**:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai

## Garsesni žaidėjai
; Žaidėjai, atstovavę nacionalinei rinktinei.
*  

## Išnašos

## Nuorodos
* **[ Oficiali klubo svetainė]**
* SOCCERWAY
* FLASHSCORE
* Transfermarkt
* Globalsportsarchive
Raušininkai

**Raušininkais** vadintos Karaliaučiaus krašto gyvenvietės:
* Raušininkai (Jablonovka),
* Raušininkai (Timiriazevas).
Black Man Warrior FC

**Black Man Warriors Football Club**, o trumpai vadinamas **Black Man Warriors** – Liberijos futbolo klubas, įkurtas šalies sostinėje Monrovijoje.

## Istorija
2020 m. įkurtas klubas. Kitados rungtyniavo Antrame divizione (II), 2023–2024 m. sezone tapo Antrojo diviziono nugalėtojais. 

Nuo 2024–2025 m. sezono rungtyniavo aukščiausioje lygoje.

## Pasiekimai

 **[[Liberian First Division|Aukščiausia lyga]]**
*  **Čempionai (0):** 

 **Futbolo taurė**
*  **Nugalėtojai (0):** 
*  **Finalininkai (?)**: 

 **Supertaurė**
*  **Nugalėtojai (0):** 
*  **Finalininkai (?)**:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniavo tradicine apranga.

## Garsesni žaidėjai
; Žaidėjai, atstovavę nacionalinei Liberijos rinktinei
*  Francis Jallabah, saugas;

## Išnašos

## Nuorodos
* **Oficiali klubo svetainė**
* SOCCERWAY
* FLASHSCORE
* [ Transfermarkt]
* Globalsportsarchive
Šiaurinių tajų kalba

**Šiaurinių tajų kalba** arba **tajų nyjų kalba** (ᥖᥭᥰ ᥘᥫᥴ = *Tai Le*) – kalba, priklausanti tajų-kadajų šeimai, vartojama šiaurinių tajų (dajų), gyvenančių pietų Kinijoje, taip pat Mianmare, Vietname, Laose. Kalbančiųjų skaičius – apie 720 tūkst. gyventojų. Vartojama Junano valstijos pietvakariuose, Dehongo dajų ir Dzingpo autonominėje prefektūroje, taip pat šiaurės Mianmare (Kačinų, Šanų valstijose), šiaurės vakarų Vietname (Sonla provincijoje), šiauriniame Laose. Artima šanų kalbai, dažnai laikoma jos tarme.

Išskiriamos dvi pagrindinės tarmės – dehongų, mengengų.

Kalba užrašoma tai le raštu, kuris brahminės kilmės, artimas mjanmų raštui.

## Šaltiniai
Kėkštai (Šilutė)

**Kėkštai** (arba ***Kuokštai***) – buvęs kaimas Šilutės rajono savivaldybėje, 5 km į rytus nuo Kintų, kairiajame Minijos krante 1,5 km į šiaurės rytus nuo Tenenio žiočių.

## Istorija

XIX a. viduryje – šatulinių ūkininkų kaimas, valdęs 266 margus žemės, buvo 15 sodybų, 47 gyventojai. Iki XX a. pradžios liko tik kelios mažos sodybos abipus Minijos ir siauri dirbamosios žemės ruožai prie upės. 1902 m. prijungti prie Sakūčių.

## Gyventojai

## Šaltiniai

## Nuorodos
*
Vilkiai (Šilutė)

**Vilkiai** – buvęs kaimas Šilutės rajono savivaldybėje, 1 km į pietus nuo Klugonų.

## Etimologija

Vilkiai – asmenvardinis vietovardis, kilęs nuo *Vilko* pavardės. 1540 m. Klaipėdos valsčiaus mokesčių mokėtojų sąrašuose prie Auryčių paminėtas ūkininkas *Pawell Wilck*.

## Istorija

1736 m. Šilokarčemos domenų valsčiuje kaimas minimas kaip *Matz Szubellen*. 1785 m. *Matz Subell* arba *Wilken* buvo Įsruties apskrities Šilokarčemos valsčiaus karališkasis kaimas. XIX a. Šilutės apskrityje suformuota kaimo bendruomenė, 1893 m. kaimas prijungtas prie Klugonų kaimo bendruomenės. Kaimas priklausė Verdainės, nuo 1857 m. – Vyžių parapijai.

## Gyventojai

## Šaltiniai

## Nuorodos
*
Gindvilai

**Gindvilai** () – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 19 km į pietryčius nuo Ragainės ir 3 km į pietus nuo Būdviečių, prie Įsruties ir jos intako Stirtupės.

## Istorija

1785 m. Gindvilai buvo Leskaminio valsčiaus mišrusis kaimas su 9 ugniakurais (gyvenamaisiais pastatais), 1821 m. – mišrusis kaimas su 57 gyventojais, 1846 m. – 17 sodybų kaimas su 150 gyventojų. Tikintieji priklausė Būdviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Būdviečių valsčių. 1894 m. per kaimą nutiestas Tilžės–Stalupėnų geležinkelis. 1905 m. Gindviluose buvo 19 sodybų, gyveno 125 žmonės, iš jų 9 lietuviai (7,2 %); kaimas valdė 280 ha žemės. 

Kaimą kirto Ragainės–Pilkalnio plentas, paplentėje stovėjo smuklė. Po Antrojo pasaulinio karo kaimas išnyko.

## Gyventojai

## Šaltiniai
Pietų ndebelių kalba

**Pietų ndebelių kalba** (kitaip **isindebelių kalba**, **pietų matabelių kalba**; savivardis *isiNdebele seSewula*) – kalba, priklausanti bantų kalbų grupei, vartojama Pietų Afrikos Respublikoje gyvenančių matabelių. Paplitusi šalies šiaurės rytinėje dalyje, Mpumalangos, Gautengo ir Limpopo provincijose. Kalbančiųjų skaičius – apie 1,1 milijono gyventojų (2011 m.). Artima šiaurės ndebelių kalbai.

Nuo 1981 m. pietų ndebeliai gyveno Kvandebelio bantustane, kur plačiai vartota pietų ndebelių kalba. Ligtol daug gyventojų kalbėjo zulų kalba, kurią išmokdavo mokyklose. Dabar nemažai pietų ndebelių perėję prie šiaurės sotų kalbos.

## Šaltiniai
Akmena (Zelenecas)

**Akmena** (, nuo 1938 m. *Ibenwerder*, nuo 1946 m. ***Zelenecas***, ) – kaimas Kaliningrado srities šiaurinėje dalyje, Slavsko rajone, abipus Akmenos žemupio, 1 km į rytus nuo Kuršių marių, 3 km į pietvakarius nuo Skirvytės kaimo.

## Istorija

Iki II pasaulinio karo Akmenos upės pakrantėse buvo 15 žvejų sodybų. 1 km piečiau, ant kalvos buvo senos kapinės ir girininkija.

## Šaltiniai

## Nuorodos
* 
*
Ožnugariai (reikšmės)

**Ožnugariais** vadinami kaimai:

## Lietuva
* Ožnugariai Marijampolės savivaldybėje;
* Ožnugariai Tauragės rajone.

## Rusija
* Kaliningrado srityje:
** Ašnugariai,
** Ožnugariai.
Katinonas

**Katinonas** (taip pat žinomas kaip *benzoiletanaminas* arba *β-keto-amfetaminas*) – monoamininis alkaloidas, esantis arabinio dusūno (kato) lapuose, chemiškai panašus į efedriną, katiną, metkatinoną ir kitus amfetaminus. Nuo kitų amfetaminų skiriasi tuo, kad turi ketono funkcinę grupę. Tokią struktūrą turi ir kiti fenetilaminai, kaip stimuliantai metkatinonas, MDPV, mefedronas ir antidepresantas bupropionas.

## Istorija
### Kilmė

Katas (arabinis dusūnas) tūkstančius metų augintas Somalio ir Arabijos pusiasalių regionuose. Dažniausiai vartojamas dėl kramtant pasiekiamo euforizuojančio poveikio.

### Kultūrinė svarba

Daugiau kaip 20 milijonų žmonių Arabijos pusiasalyje ir Rytų Afrikoje kasdien kramto kato lapus. Tai svarbi kultūrinė ir ekonominė šio regiono, ypač Etiopijos (manoma, kad augalas kilęs būtent čia), Kenijos, Džibučio, Somalio ir Jemeno gyvenimo dalis. Žmonės dažniausiai jį kramto susirinkę bendruomenėje, rūkydami cigaretes ir gerdami arbatą. Ūkininkai ir kiti darbininkai vartoja katą dienos metu nuovargio ir alkio mažinimui.

Jis sukelia poveikį, panašų į kofeino stiprioje kavoje ar kaip medžiaga sumažinti nuovargiui. Dėl šio poveikio, siekdami išlikti budrūs ilgesnį laikotarpį, jį kartais vartoja vairuotojai ir studentai.

Siekiant pageidaujamo poveikio, kato lapai kramtomi švieži, nes tik šviežiuose yra didžiausia katinono koncentracija. Po nuskynimo katinonas skyla į mažiau veiksmingą formą – katiną (*cathine*).

## Biologinis poveikis

### Veikimo mechanizmas
**Katinonas** stimuliuoja dopamino išsiskyrimą ir slopina epinefrino, norepinefrino bei serotonino reabsorbciją centrinėje nervų sistemoje. Dėl savo hidrofobiškumo, katinono molekulė lengvai praeina ląstelių membranas bei hematoencefalinį barjerą. Ši savybė leidžia jai saveikauti su monoaminų transporteriais sinapsiniame plyšyje tarp neuronų.

Katinono metabolitai, katinas bei norefedrinas, taip pat stimuliuoja CNS, tačiau gerokai silpniau.
Katinono poveikis organizmui gali būti neutralizuojamas skiriant dopamino receptorių antagonistų. Šie slopina katinono padidintos dopamino koncentracijos poveikį, patys prisijungdami prie dopamino receptorių sinapsėse ir juos užblokuodami.

Katinonas taip pat veikia žarnyną bei kvėpavimo takus, kadangi blokuoja presinaptinius adrenerginius receptorius (α2 adrenerginius) ir aktyvuodamas serotoninerginius (5-HT<sub>7</sub>) receptorius, taip slopindamas lygiųjų raumenų susitraukimą. Taip pat gali sukelti burnos džiūvimą, neryškų matymą (“blurred vision”) bei padidinti arterinį kraujo spaudimą ir pulso dažnį.

## Šaltiniai

## Nuorodos

* Sąrašas:Draudžiami dopingo preparatai
Nestonviečiai

**Nestonviečiai** (, nuo 1938 m. *Nesten*) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 17 km į pietryčius nuo Ragainės ir 5 km į pietvakarius nuo Būdviečių.

## Istorija

Vietovardis kilęs iš pavardės „Nestonas“.

Po 1709–1711 m. didžiojo maro ir bado, 1736 m., Nestonviečiuose gyveno viena vokiečių kolonistų ir penkios lietuvių šeimos. 1785 m. Nestonviečiai buvo Gerskulių valsčiaus karališkasis valstiečių kaimas su 7 ugniakurais (gyvenamaisiais pastatais), 1822 m. – laisvasis kaimas su 51 gyventoju, 1847 m. – 11 sodybų kaimas su 110 gyventojų. Tikintieji priklausė Būdviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Lenkviečių valsčių, 1909–1945 m. buvo Būdviečių valsčiaus sudėtyje.
1905 m. Nestonviečiuose buvo 15 sodybų, gyveno 97 žmonės, iš jų 26 lietuviai (26,8 %), dar 16 užrašyta dvikalbių; kaimas valdė 286 ha žemės.

Kaimo sodybos stovėjo senovinio užpelkėjusio Nemuno–Įsruties slėnio šlaite. Po Antrojo pasaulinio karo kaimas išnyko.

## Gyventojai

## Šaltiniai
2015 m. NBA naujokų birža

**2015 m. NBA naujokų birža** () – 69-oji Nacionalinės krepšinio asociacijos (NBA) naujokų birža, vykusi 2015 m. birželio 25 d.

Pirmuoju šaukimu Minesotos „Timberwolves“ pasirinko Karl-Anthony Towns.

Artūrą Gudaitį 47-uoju numeriu pasirinko Filadelfijos „76ers“ ekipa, bet jis niekada už ją nežaidė.

## Šaukimai

## Loterija
NBA naujokų biržos loterija vyko gegužės 19 d.

## Išnašos

## Šaltiniai
* 2015 NBA Draft - Basketball-Reference.com 
* 2015 NBA Draft Results: Picks 1-60 - nba.com
Majantja FC

**Majantja Football Club**, o trumpai **Majantja FC** – Lesoto futbolo klubas, įsikūręs Mokalės Huke (Mohale's Hoek). Dar žinomas kaip **Majantja Mohale's Hoek**.

## Istorija
Klubas buvo suformuotas 1970 m. Kitados rungtyniavo stipriausioje šalies lygoje. 1970–1971, 1994–1995 m. tapo šalies čempionais. Atstovavo Lesotui Afrikos žemyno turnyruose. Vėlesniais metais iškrito į žemesnį lygmenį ir rungtyniavo A divizione (). 2023–2024 m. sezone žaidė A divizione (Pietinėje grupėje) ir tapo nugalėtojais. Po sezono buvo perkelti į stipriausią lygą. 

Nuo 2024–2025 m. rungtyniavo aukščiausioje šalies lygoje.

## Pasiekimai
;  **Premjer lyga:**
:  **Čempionai (0)**: 

;  A divizionas (II)
:  **Nugalėtojai (?):** 2023–2024	m.

;  **Lesoto taurė:**
:  **Nugalėtojai (0)**:

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangų gamintojai
* Adidas – nežinomi metai
* Umbro – nežinomi metai

## Garsesni žaidėjai
; Žaidėjai, atstovavę nacionalinei rinktinei.
*  Tsoloane Mosakeng, saugas;

## Išnašos

## Nuorodos
* [ Oficiali klubo svetainė] 
* Facebook paskyra
* SOCCERWAY 
* FLASHSCORE
* [ Transfermarkt]
* Globalsportsarchive
Maželiai (Šilutė)

**Maželiai** – buvęs kaimas Šilutės rajono savivaldybėje, 1 km į šiaurę nuo Klugonų. Rytinė kaimo dalis, kurioje gyveno daugiau gyventojų, vadinosi ***Didieji Maželiai***, vakarinė dalis – ***Mažieji Maželiai***.

## Istorija

Minimi nuo 1540 m. 1939 m. gegužės 1 d. prijungti prie Klugonų.

## Gyventojai

## Šaltiniai

## Nuorodos
* 
*
Devin Carter

**Devinas Karteris** (, g. ) – JAV krepšininkas, rungtyniaujantis NBA lygoje besivaržančioje Sakramento „Kings“ komandoje. Žaidė universitetinį krepšinį Pietų Karolinos „Gamecocks“ ir Providenso „Friars“ komandose.

Jis yra buvusio NBA žaidėjo ir trenerio Anthony Carter sūnus.

## Karjera universitete
2020 m. balandį buvo paskelbta, kad Karteris įstos į Pietų Karolinos universitetą ir žais už jų krepšinio komandą „Gamecocks“. Pirmąjį sezoną jis sužaidė 30 rungtynių ir vidutiniškai pelnė po 9 taškus bei atkovojo po 3,8 kamuolio per rungtynes.

2022 m. persikėlė į Providenso koledžą. Pirmąjį sezoną Providenso „Friars“ rikiuotėje vidutiniškai pelnė po 13 taškų ir atkovojo po 4,9 kamuolio. Antrąjį sezoną buvo išrinktas į „Big East“ konferencijos pirmąją simbolinę komandą ir paskelbtas „Big East“ konferencijos metų žaidėju.

## Profesionali karjera

### Sakramento „Kings“ (2024–dabar)
2024 m. NBA naujokų biržoje Sakramento „Kings“ pasirinko jį 13-uoju šaukimu. 2024 m. liepos 9 d. pasirašė naujoko sutartį.

## Statistika

### NBA
#### Reguliarusis sezonas

### Universitetas

|-
| style="text-align:left;"|2021–22
| style="text-align:left;"|Pietų Karolina
| 30 || 7 || 18.7 || .420 || .267 || .688 || 3.8 || 1.8 || .9 || .3 || 9.0
|-
| style="text-align:left;"|2022–23
| style="text-align:left;"|Providensas
| **33** || **33** || 32.0 || .427 || .299 || .720 || 4.9 || 2.5 || **1.8** || **1.1** || 13.0
|-
| style="text-align:left;"|2023–24
| style="text-align:left;"|Providensas
| **33** || **33** || **35.3** || **.473** || **.377** || **.749** || **8.7** || **3.6** || **1.8** || 1.0 || **19.7**
|- class="sortbottom"
| style="text-align:center;" colspan="2"|Karjera
| 96 || 73 || 29.0 || .447 || .338 || .723 || 5.9 || 2.7 || 1.5 || .8 || 14.1
|}

## Išnašos

## Nuorodos
* Devin Carter NCAA profilis „Sports Reference“
Normatyvinė etika

**Normatyvinė etika** – sudedamoji bendrosios etikos dalis, nagrinėjanti ne kaip elgiamasi, o kaip privalu elgtis. Jos pobūdis kinta dėl pokyčių visuomenėje, naujų gyvenimo reiškinių, susijusių su ekologinės etikos, genų inžinerijos, eutanazijos, abortų, žodžio laisvės ir kitais klausimais. Skaidoma į etiketą, dorovinę pedagogiką, etikos kodeksus, normatyvines moralines sistemas. Normatyvinė etika nurodo, koks elgesys yra siektinas, kaip jo siekti įveikiant natūralius, savanaudiškus poreikius.

## Teorijos kryptys

Normatyvinė etika skiriasi nuo metaetikos tuo, kad pirmoji tiria veiksmų teisingumo ir neteisingumo standartus, o antroji – moralinės kalbos reikšmę ir moralinių faktų metafiziką. Lygiai taip pat normatyvinė etika skiriasi nuo taikomosios etikos tuo, kad pirmajai labiau rūpi „kas turėtų būti“, o ne konkretaus klausimo etika (pvz., ar abortas yra priimtinas arba kokiomis aplinkybėmis). Normatyvinė etika taip pat skiriasi nuo aprašomosios etikos, nes pastaroji yra empirinis žmonių moralinių įsitikinimų tyrimas. Šiame kontekste normatyvinė etika kartais vadinama preskriptyviąja, priešingai nuo aprašomosios etikos. Tačiau tam tikrose metaetinio požiūrio į moralinį realizmą versijose moraliniai faktai yra ir aprašomieji, ir nurodomieji tuo pačiu metu. Dauguma tradicinių moralės teorijų remiasi principais, kurie nustato, ar veiksmas yra teisingas ar neteisingas. Klasikinės teorijos šiuo požiūriu apima utilitarizmą, kantizmą ir kai kurias kontraktarizmo formas. Šios teorijos daugiausia siūlė naudoti visapusiškus moralės principus, kad būtų priimti sudėtingi moraliniai sprendimai.

Nesutariama dėl to, kas konkrečiai veiksmui, taisyklei ar nuostatai suteikia etinę galią. Egzistuoja trys konkuruojantys požiūriai, kaip reikėtų atsakyti į moralinius klausimus. Kartu esama hibridinių pozicijų, jungiančių kai kuriuos kiekvienos iš jų elementus: dorybių etika, deontologinė etika ir konsekvencializmas. Pirmasis požiūris, kurį propagavo Aristotelis, o kai kuriuos aspektus palaikė Tomas Akvinietis, sutelkia dėmesį į prigimtinį žmogaus charakterį, o ne į konkrečius veiksmus. Priešingai, tiek deontologinė etika, tiek konsekvencializmas akcentuoja paties veiksmo, taisyklės ar nuostatos statusą ir būna įvairių formų. Imanuelio Kanto kategorinis imperatyvas moralę grindžia racionaliu žmonijos gebėjimu ir tvirtina tam tikrus nepažeidžiamus moralės dėsnius. Konsekvencialistinės teorijos, besiskiriančios tuo, ką jos laiko vertybėmis, apima utilitarizmą, valstybinį konsekvencializmą, situacinę etiką, intelektualizmą, velfarizmą, preferensinį utilitarizmą. Iš kitų teorijų minėtina feminizmo teoretikų sukurta tarpusavio santykių etika, taip pat pragmatinės etikos teorija.
 
## Šaltiniai

## Nuorodos

* Walter Sinnott-Armstrong. Consequentialism (Stenfordo filosofijos enciklopedija)
* William MacAskill. Introduction to Utilitarianism
* Larry Alexander. Deontological Ethics (Stenfordo filosofijos enciklopedija)
* Rosalind Hursthouse. Virtue Ethics (Stenfordo filosofijos enciklopedija)
Krokiškiai

:: *Apie kaimą Pagėgių savivaldybėje žr. [[Kriokiškiai]]*.

**Krokiškiai** – buvęs kaimas Šilutės rajono savivaldybėje, 1 km į šiaurę nuo Paleičių, šiaurės rytiniame Medžioklės pelkės pakraštyje, kairiajame Leitės krante.

## Istorija

XX a. pradžioje buvo nedidelio dvaro sodyba, vėjo malūnas, gyventojai naudojosi papelkių pievomis, kasė durpes paupyje. 1939 m. kaimas prijungtas prie Paleičių.

## Gyventojai

## Šaltiniai

## Nuorodos
* 
*
Flathedo ežeras

**Flathedo ežeras** () – ežeras Jungtinėse Amerikos Valstijose, šiaurės vakarų Montanoje, Flathedo nacionaliniame miške, į pietus nuo Kalispelo. Telkšo Uolinių kalnų dubumos pietinėje dalyje, 882 m aukštyje. Rytiniame krante iškilę Mišino kalnai, vakarinėje pusėje prieina miškingos Sališų kalnų priekalnės. Ežeras 48 km ilgio, iki 24 km pločio, iki 113 m gylio. Flathedo ežeras – didžiausias gėlavandenis JAV ežeras, telkšantis į vakarus nuo Misisipės. Ežere yra salų (didžiausia – Laukinio Arklio sala).

Flathedo ežeras susidarė ledynui užtvenkus Flathedo upę. Ties šios upės ištaka 1958 m. pastatyta Kero užtvanka su hidroelektrine. Rytinėje pakrantėje įsikūrusi Montanos universiteto biologinė stotis. Pietiniame Flathedo ežero krante įsikūręs Polsono miestas.

Flathedo ežeras pavadintas pagal indėnus flathedus, kurių rezervacija yra pietinėse ežero pakrantėse. Patys flathedai šį ežerą vadina *člq̓etkʷ*.

## Šaltiniai
Flathedas

**Flathedas** arba **Flathedų upė** () – upė daugiausia Jungtinėse Amerikos Valstijose, šiaurės vakarų Montanoje; Klark Forko dešinysis intakas (Kolambijos baseinas). Prasideda Kanadoje, Britų Kolumbijos pietryčiuose, Makdonaldo kalnagūbryje. Teka į pietus, prateka slėniu tarp Vaitfišo kalnagūbrio rytuose ir Liuiso kalnagūbrio vakaruose. Vidurupyje prateka pro Flathedo ežerą. Žemupyje pasuka į vakarus ir įteka į Klark Forką netoli Paradaizo.

Didžiausi intakai: Vidurinis Flathedas, Pietų Flathedas.

Flathedo slėnyje vystoma drėkinamoji žemdirbystė. Prateka šalia Ledyno nacionalinio parko. Pagrindiniai miestai prie upės: Kolambija Folsas, Kalispelas, Polsonas.

Upė pavadinta pagal indėnus flathedus, pro kurių rezervaciją ir prateka. Patys flathedai upę vadina *ntx̣ʷetkʷ, ntx̣ʷe*.

## Šaltiniai
Granito viršūnė

**Granito viršūnė** () – viršukalnė Jungtinėse Amerikos Valstijose, pietų Montanoje (aukščiausia valstijos vieta). Stūkso Uoliniuose kalnuose, Lokio Danties kalnagūbryje, Jeloustouno nacionalinio parko teritorijoje, 10 km nuo ribos su Vajomingu. Aukštis – 3904 m. Patenka į Absarokos-Lokio Danties laukinės gamtos teritoriją.

Tai vienas sunkiausiai įkopiamų aukščiausių JAV valstijų kalnų dėl sudėtingo kopimo, prastų oro sąlygų, painios trasos.

## Šaltiniai
Metaetika

**Metaetika** – metafilosofijos ir etikos atšaka, nagrinėjanti dorovinio vertinimo prigimtį ir taikymo sritį. Kartu su normatyvine etika (klausimai, kaip žmogus turėtų elgtis) ir taikomąja etika (praktiniai klausimai, kaip teisingai elgtis konkrečiose, dažniausiai ginčytinose situacijose) sudaro pagrindines filosofų nagrinėjamas etikos atšakas. Normatyvinė etika sprendžia tokius klausimus, kaip „kaip turėčiau elgtis?“, vertindama konkrečias veiklos praktikas ir principus, o metaetika sprendžia tokius klausimus, kaip „kas yra gėris?“ ir „kaip atskirti gera nuo bloga?“, siekdama suprasti normatyvinių teorijų pagrindines prielaidas.

Kai kurie teoretikai teigia, kad metafizinis moralės apibrėžimas yra būtinas norint tinkamai įvertinti aktualias moralės teorijas ir priimti praktinius moralinius sprendimus, kiti remiasi priešingomis prielaidomis teigdami, kad moralinių sprendimų apie tinkamus veiksmus tyrimas gali padėti mums rasti teisingą moralės prigimties apibūdinimą.

Ričardas Garneris ir Bernardas Rosenas skiria tris metaetinių problemų rūšis ir atitinkamai kelia tris klausimus.
# Moralinis semantinis klausimas – moralės terminų ar vertinimų reikšmė.
#* Tokių žodžių, kaip „geras“, „blogas“, „teisingas“ ir „neteisingas“ reikšmės (vertybių teorija).
# Moralinis ontologinis klausimas – moralinių sprendimų prigimtis.
#* Keliami klausimai, ar moraliniai sprendimai yra absoliutūs, ar santykiniai, vienos ar daugelio rūšių ir pan.
# Moralinis epistemologinis – moralinių sprendimų pagrindimas ir pateisinimas.
#* Kelia tokius klausimus, kaip galime sužinoti, ar kažkas yra teisinga, ar neteisinga, jei apskritai tai įmanoma nuspręsti.

Metaetika pagal dorovinių vertinimų prigimties aiškinimą skiriama į du tipus:
# Kognityvistinė metaetika (doroviniai vertinimai – teiginiai, kurie yra arba teisingi, arba klaidingi)
#* Natūralistinis kognityvizmas (vertinimo prediktai laikomi apibrėžiamais deskriptyviniais terminais)
#** Psichologinis (x yra savaime geras reiškia x yra malonus)
#** Sociologinis (x yra savaime geras reiškia x pritaria dauguma visuomenės narių)
#** Teologinis (x yra privalomas reiškia daryti x liepia Dievas)
#** Kiti
#* Antinatūralistinis (vertinimo prediktai laikomi neapibrėžiamais terminais; teigia, kad be fizinių savybių, pasaulio objektai turi ypatingas vertybines savybes, kurios suvokiamos ypatinga vertybine patirtimi)
# Antikognityvistinė metaetika (neigia, kad dorovinius vertinimus galima vienareikšmiškai vadinti teisingais ar klaidingais)
#* Emotyvizmas
#* Preskriptyvizmas

Nuo XX a. antrosios pusės metaetikoje vyrauja kognityvistinės tendencijos, siekiant nagrinėti konkrečias dorovės problemas. Tai vadinamasis naujasis natūralizmas, kurio garsiausi atstovai – G. Anskomb, F. Fut, R. Hankokas, M. G. Zingeris, G. Varnokas ir kiti. Šios krypties atstovų teigimu, etikos objektas yra ne tik kategorijos, bet ir žmonių poveikis pasauliui, tarpusavio santykiai, požiūris į savo padėtį ir gyvenimą, faktiniams teiginiams lemiant vertybinius teiginius.

## Šaltiniai
Paseikas

**Paseikas** () – upė Jungtinėse Amerikos Valstijose, šiaurės rytų Naujajame Džersyje. Prasideda Moriso apygardoje, ties Mendhamu. Vinguriuoja į šiaurės rytus, nuo Patersono – į pietryčius, pietus. Įteka į Niuarko įlanką (Siaurymių atšaka) ties Niuarku, sudaro bendras žiotis su Hakensaku.

Didžiausi intakai: Vipanis, Rokavėjus, Pomptonas (kairieji).

Paseiko vanduo plačiai naudojamas vandentiekio ir hidroenergetinėms reikmėms. Vidurupyje, netoli Patersono, upėje yra Didysis krioklys (*Great Falls*, 21 m aukščio). Upė linkusi į smarkius ištvinimus (didžiausias potvynis įvyko 1903 m.).

Paseiko slėnis tankiai apgyvendintas ir industrializuotas. Pagrindiniai miestai prie upės: Berklei Haitsas, Čatamas, Patersonas, Garfildas, Paseikas, Harisonas, Niuarkas.

Upės pavadinimas *Pahsayèk* algonkinų (delavarų) kalba reiškia „taikus slėnis“.


Passaicwatershedmap.png|Paseiko baseinas
Paterson_Great_Falls_From_Afar.jpg|Didysis krioklys
PATH Passaic br jeh.JPG|Paseikas Niuarke
ME Railroad Bridge 20110826-jag9889.jpg|Geležinkelio tiltas per Paseiką


## Šaltiniai
Akelininkai

**Akelininkai** (, nuo 1938 m. *Ackeln*; po 1945 m. ***Rovnojė***, ) – buvęs kaimas Kaliningrado srities šiaurinėje dalyje, Slavsko rajone, 3 km į rytus nuo Kalnininkų.

## Istorija

Pro kaimą XIX–XX a. nutiestas siaurasis geležinkelis. 1939 m. kaime buvo 113 gyventojų, veikė Akelininkų geležinkelio stotelė. Sovietmečiu kaimas sunyko.

## Šaltiniai

## Nuorodos
* 
*
Ginšai

**Ginšai** (arba ***Gincai***) – buvęs kaimas Šilutės rajono savivaldybėje, šiaurės rytiniame Lašų kaimo pakraštyje.

## Istorija

Minimi nuo XVIII a. pradžios. 1939 m. gegužės 1 d. prijungti prie Lašų.

## Gyventojai

## Šaltiniai

## Nuorodos
* 
*
Stirtupė

**Stirtupė** (, nuo 1938 m. *Stirngraben*), arba ***Bykovas*** () – upelis Rusijoje, Kaliningrado srityje, Nemano rajone; Įsruties dešinysis intakas.

Prasideda laukuose prie Gaištautų, teka pietvakarių kryptimi pro Būdviečius, įteka į Įsrutį 57 km nuo jos žiočių, 3 km į pietus nuo Būdviečių, prie buvusio Gindvilų kaimo. Vaga 6 m pločio, 0,4 m gylio, aukštupyje ir vidurupyje reguliuota. Upelį žemupyje kerta kelias 27K-187, anksčiau kirto ir Tilžės–Stalupėnų geležinkelis.

## Šaltiniai
Raritanas

**Raritanas** () – upė Jungtinėse Amerikos Valstijoje, Naujajame Džersyje (ilgiausia, tekanti vien per šią valstiją). Prasideda Somerseto apygardos vakaruose, susiliejus Šiaurės Raritanui ir Pietų Raritanui. Vinguriuoja į rytus. Sudarydama estuariją, upė įteka į Atlanto vandenyno Raritano įlanką ties Pert Ambojumi.

Didžiausias intakas – Milstounas (dešinysis).

Raritanas laivuojamas iki Niu Bransviko. Upės vanduo pumpuojamas į Spras Rano (nuo 1963 m.) ir Raund Volio (nuo 1965 m.) tvenkinius. 1834 m. Raritanas kanalu sujungtas su Delavero upe.

Pagrindiniai miestai prie Raritano: Samervilis, Baund Brukas, Niu Bransvikas.

Upės pavadinimas *Rariton* kildinamas iš algonkinų kalbų. Spėjama, kad reiškia „paplūstanti srovė“ arba „šakota upė“.


Raritanrivermap.png|Raritano baseinas
Raritan River, NJ - South Branch and North Branch confluence.jpg|Šiaurės ir Pietų Raritanų santaka
RaritanRiverRapids.jpg|Raritano slenkstėta vaga
Neshanic Mills, Neshanic Staion, NJ - area view.jpg|Malūnas prie Pietų Raritano


## Šaltiniai
Jakub Wawszczyk

**Jakubas Vavščykas** (, g. 1998 m. sausio 11 d.) – lenkų futbolininkas, gynėjas.

## Biografija
Karjerą pradėjo Arka Gdynia klube. Nuomos pagrindais buvo skolinamas kitiems klubams: KS Chwaszczyno, Olimpia Grudziądz, Starogard Gdański, Radomiak Radom. 2019 m. debiutavo Arka Gdynia pagrindinėje komandoje. 2021 m. persikėlė į Sandecja Nowy Sącz. 2022 m. trumpai atstovavo Stal Mielec. netrukus persikėlė į Polonia Warsaw. 2023–2024 m. rungtyniavo Znicz Pruszków.

### FK Riteriai
2024 m. vasarą persikėlė į Lietuvą. Atstovavo „Riterių“ klubui, 2024 m. sezone žaidusiam Pirmoje lygoje. 2024 m. rugsėjo 13 d. debiutavo Pirmos lygos rungtynėse prieš FA Šiauliai B. Riteriai sutriuškino varžovus rezultatu 4-0.  2024 m. spalio 5 d. pelnė pirmąjį savo įvartį Pirmos lygos rungtynėse prieš FK Garliava. Riteriai sutriuškino varžovus rezultatu 5-1.

2025 m. kovo 1 d. oficialiai debiutavo A lygos rungtynėse prieš Marijampolės „Sūduvą“. Futbolininkas susitikimą pradėjo startinėje sudėtyje ir žaidė iki finalinio švilpuko. 71 min. Vavščykas pasižymėjo įvarčiu. Marijampolės „Sūduva“ rungtynes laimėjo rezultatu 4-3.

2025 m. birželio 15 d. tapo žinoma, kad komandos kapitonas palieka „Riterių“ klubą.

### FC Džiugas
2025 m. rugsėjo 17 d. tapo žinoma, kad futbolininkas prisijungė prie Telšių „Džiugo“. Sudaryta iki 2026 m. sezono pabaigos galiosianti sutartis.

2025 m. rugsėjo 17 d. debiutavo žemaičių klube 2025 m. LFF taurės pusfinalio rungtynėse prieš Kauno rajono „Hegelmann“. Po Ibrahim Cissé tikslaus smūgio 56 min. FC Džiugas pirmavo, tačiau Vilius Armalas 89 min. išlygino rezultatą. Pratęsimo metu Vilius Armalas (110 min.) pasižymėjo dar kartą. FC Hegelmann nugalėjo rezultatu 2-1 ir pateko į 2025 m. LFF taurės finalą. Jakub Wawszczyk susitikimą pradėjo kaip atsarginis, o aikštėje pasirodė po keitimo vietoje Simono Urbio ir žaidė iki finalinio švilpuko.

2025 m. rugsėjo 21 d. debiutavo A lygos rungtynėse prieš Kauno Žalgirį. Susitikimą pradėjo kaip atsarginis, o aikštėje pasirodė po keitimo 83 min. vietoje Dejan Trajkovski. Varžovai palaužė Telšių „Džiugą“ rezultatu 2-1.

2026 m. sausio 8 d. paskelbta, kad futbolininkas it toliau atstovaus klubui.

## Statistika

## Pasiekimai
; Su FK Riteriai 
*  **Pirmos lygos nugalėtojas (1):** 2024 m.

## Išnašos

## Nuorodos
* toplyga.lt svetainė
* SOCCERWAY
* 
* lietuvosfutbolas.lt
* Globalsportsarchive
Baltieji kalnai

**Baltieji kalnai** () – kalnai Jungtinių Amerikos Valstijų šiaurės rytuose, Naujojoje Anglijoje, daugiausia Naujajame Hampšyre (nedidelė dalis Meine); Apalačų kalnų dalis. Driekiasi iš pietvakarių į šiaurės rytus 84 km. Būdingas aukštis 1500–1800 m, aukščiausia vieta – 1917 m (Vašingtono kalnas). Aukščiausioji kalnų dalis vadinama Prezidentų kalnagūbriu – jo viršūnės pavadintos pagal JAV prezidentus. Baltieji kalnai yra aukščiausi šiaurės rytų JAV kalnai. Kiti svarbesni kalnagūbriai – Karterio-Morijaho, Frankonijos, Sandvičo.

Baltieji kalnai pasižymi ledynų išraižytų perėjų gausa (Kraufordo, Diksvilio, Frankonijos, Kinsmano, Pinkhamo), šiaurės rytinį pakraštį vagoja Amonusako ir Androskogino slėniai.

Kalnų šlaitus dengia miškai, dauguma kurių patenka į Baltųjų kalnų nacionalinį mišką. Aukščiausios viršūnės yra virš medžių ribos. Baltieji kalnai – populiari rekreacinė teritorija: gausu pėsčiųjų trasų, stovyklaviečių, yra slidinėjimo kurortų.

## Šaltiniai
Kristaus Kraujo kalnai

**Kristaus Kraujo kalnai** (, ) – kalnagūbris Jungtinėse Amerikos Valstijose, Kolorado ir Naujosios Meksikos valstijose, Uolinių kalnų pietuose, į šiaurę nuo Santa Fė. Driekiasi iš šiaurės į pietus apie 300 kilometrų. Kristaus Kraujo kalnai laikomi Priešakinio kalnagūbrio pratąsa ir skirstomi į Kulebros bei Kristaus Kraujo kalnagūbrius. Daug viršūnių iškyla aukščiau, nei 4000 m. Aukštis iki 4372 m (Blankos viršūnė). Šiuose kalnuose yra ir aukščiausia Naujosios Meksikos vieta – Vilerio kalnas (4011 m).

Yra nedidelių ledynų. Kristaus Kraujo kalnuose prasideda Pekoso ir Kaneidiano upės. Įsteigti San Isabelės, Rio Grandės, Karsono miško kraštovaizdžio parkai, Didžiųjų smėlio kopų, Pekoso nacionaliniai paminklai. Yra žiemos sporto centrai. Vystomas turizmas, kalnakasyba.

Kalnams tokį pavadinimą 1719 m. suteikė ispanų keliautojas Antonijus Valverdė i Kosijas pagal saulės nušviestų tamsiai raudonų su ledynų kepurėmis kalnų reginį, kuris jam sukėlęs asociaciją su Kristaus krauju.


Culebra Range of Sangre de Cristo Mountains 3 (49805984138).jpg|Kulebros kalnagūbris
North of Wheeler Peak - Flickr - aspidoscelis.jpg|Kraštovaizdžiai aplink Vilerio kalną
Bushnell Peak and Mt. Otto.jpg|Bušnelo ir Oto kalnai Kolorade
Flag Mountain and Lobo Peak.jpg|Vėliavos ir Lobo kalnai


## Šaltiniai
RCC Kamsar

**„RCC Kamsar“** () arba tiesiog **RCC** – Gvinėjos futbolo klubas iš Kamsaro, rungtyniaujantis aukščiausioje lygoje.

## Istorija
1996 m. įkurtas klubas. Kitados rungtyniavo Gvinėjos regioninėse lygose. Vėliau žaidė Antroje lygoje. 2023–2024 m. sezone rungtyniavo Antroje lygoje ir liko antroje vietoje. Po sezono buvo perkelti į stipriausią šalies lygą.

2024–2025 m. rungtyniavo Ligue 1 Pro.

## Titulai
;  **[[Gvinėjos futbolo lyga|Ligue 1 Pro]] (0)** 
*  **Čempionai**: –

;  **Gvinėjos taurės turnyras (0)** 
*  **Nugalėtojai**: –
*  **Finalininkai**:

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.

## Garsesni žaidėjai
; Klubo žaidėjai, atstovavę Gvinėjos nacionalinei rinktinei.

## Išnašos

## Nuorodos
* **
[ Oficiali klubo svetainė]
**
* SOCCERWAY
* FLASHSCORE 
* [ Transfermarkt]
* Globalsportarchive
Vilerio viršūnė

**Vilerio viršūnė** () – viršukalnė Jungtinėse Amerikos Valstijose, Kristaus Kraujo kalnuose (Uolinių kalnų dalis), Naujosios Meksikos šiaurėje (aukščiausia valstijos vieta). Stūkso Taoso apygardoje, 113 km į šiaurės rytus nuo Santa Fė, ~25 km nuo Taoso ir Taoso Pueblo. Aukštis – 4011 (ar 4013) metrų. Kalnas patenka į Karsono nacionalinį mišką ir Vilerio viršūnės laukinės gamtos teritoriją.

Kalnas pavadintas XIX a. aštuntajame dešimtmetyje šias vietas tyrinėjusio majoro Džordžo Vilerio garbei. Kalnas pasiekiamas keliu ir pėsčiųjų taku.

## Šaltiniai